આ પ્રસંગે ૧૦૮ તીર્થોનું પવિત્ર જળ એકત્રીત કરવામાં આવેલું હતું. બોટો પર સુંદર ફુલોથી શણગારાયેલી તોપો સમુદ્રમાં રાખવામાં આવી હતી. જયારે મંદિરની પ્રાણપ્રતિષ્ઠા વિધિ સંપન્ન થઈ અને ૧૦૮ બ્રાહ્મણોના મંત્રોચ્ચાર વચ્ચે જયારે જય સોમનાથનો નાદ ગુંજી ઉઠયો ત્યારે ૧૦૧ તોપોની સલામી આપવામાં આવી હતી. સ્થાનિકો બહોળી સંખ્યામાં સોમનાથ મહાદેવ મંદિરના આ પાવન પ્રસંગે પોતાના પારંપરિક પરિવેષમાં ઉત્સાહભેર જોડાયા હતાં.